text: রাজশাহীর চারঘাট উপজেলায় প্রতিপক্ষের হামলায় একজনের মৃত্যু - দৈনিক গৌড় বাংলা
  Home চাঁপাইনবাবগঞ্জ রাজশাহীর চারঘাট উপজেলায় প্রতিপক্ষের হামলায় একজনের মৃত্যু
  রাজশাহীর চারঘাট উপজেলায় প্রতিপক্ষের হামলায় একজনের মৃত্যু
  প্রতিপক্ষের হামলার শিকার রাজশাহীর চারঘাট উপজেলার শিবপুর এলাকার মহসিন আলীর ছেলে হাসেম আলী(৪৫)। রাজশাহী মেডিকেল কলেজ হাসপাতালে চিকিৎসাধীন থাকা অবস্থায় সোমবার সকাল সাড়ে আট টার দিকে হাসেম আলী মৃত্যুর বরন করেন বলে নিশ্চিত করেছেন হাসেম আলীর ছেলে শাহাদৎ আলী।
  চারঘাট মডেল থানার অফিসার ইনচার্জ(ওসি) নিবারন চন্দ্র বর্মন জানান, চলতি মাসের ১ তারিখ মঙ্গলবার রাত প্রায় ১১ টার দিকে শিবপুর এলাকার হাসেম আলী ওই এলাকার দেলেরা মাদ্রাসায় জালসা শুনতে গেলে পুর্ব শত্রুতার জের ধরে একদল দুর্বৃত্ত হাসেম আলীর উপর আক্রমন চালায়। এ সময় হাসেম আলী মাথায় চরম ভাবে আঘাত প্রাপ্ত হোন। পরে মুমুর্ষ অবস্থায় স্থানীয়রা হাসেম আলীকে উদ্ধার করে ঘটনার রাতেই রাজশাহী মেডিকেল কলেজ হাসপাতালে ভর্তি করে। পরের দিন বুধবার সকালে আহত হাসেম আলীর ছেলে শাহাদৎ হোসেন বাদী হয়ে শিবপুর এলাকার জালাল উদ্দিন, লিল্টু, হানিফ আলী, সুজন আলী, পলাশ আলী, আব্দুল মজিদ, নাসির উদ্দিন, রনি, মাসুদ রানা, সজিব, মেহেদীর উল্লেখ করে চারঘাট মডেল থানায়একটি মামলা করেন। উক্ত মামলা দায়েরের পর থেকে আসামীরা সকলেই পলাতক থাকলেও গতকাল সোমবার সকালে সাড়ে ৮ টার দিকে রাজশাহী মেডিকেল কলেজ হাসপাতালে চিকিৎসাধীন অবস্থায় হাসেম আলী মারা যান। তবে এ ঘটনায় আগের মামলাটিই হত্যা মামলা হিসেবে গ্রহন করা হবে।
  এ ব্যাপারে ওসি নিবারন চন্দ্র বর্মন জানান, গত ৬ দিন ধরে রামেক হাসপাতালে মৃত্যুর সাথে পাঞ্জা লড়ে াবশেষে হাসেম আলীর মৃত্যুরে খবরে হাসপাতালে পুলিশ পাঠানো হয়েছে। সুরতহাল রিপোর্ট তৈরী করে দ্রুত আসামীদের গ্রেফতারে ইতিমধ্যে পুলিশ মাঠে সাড়াশি অভিযান পরিচালনা করছেন। দ্রুত সময়ের মধ্যে আসামীদের গ্রেফতার করা সম্ভব হবে বলে আশা করেন তিনি।